Den Vest-Sjællandske Avis, 1827-04-03
Den Keiserlige Russiske Gesandt skal nemlig ved et Besøg, som han har aflagt hos Reis-Effendi have uden Tilbageholdenhed erklæret, at han ikke allene billiger de Underhandlinger, som Hr. von Minciaky har indledet angaaende de Græske Anliggender, men at han overhovedet maae raade til at Porten vil antage de Propositioner, hvorom England og Rusland ere blevne enige med hinanden. Porten maatte vel betænke hvad den giør, da den er ansvarlig for al den Skade som den Europæiske Handel herefter maatte lide af Corfarer i de Græske Farvande. Overhovedet ere Punkterne i den præliminaire Convention, som er afsluttet i Ackermann, kun af en underordnet Natur, thi det første og vigtigste hvorpaa det ankommer er Fredens endelige Tilveiebringelse i Grækenland. Denne Communication har gjort et saameget større Jndtryk som den Franske Ambassadeur Greve Guilleminot har derpaa erklæret, at hans Souverain har tiltraadt Conferenceprotocollen af 4de April 1826. Porten synes neppe at kunne undvige et saa eftertrykkeligt og forenet Skridt, som er blevet gjort af Rusland, England og Frankerig og man kan derfor overgive sig til det glade Haab, at der vil endelig blive gjort en Ende paa Blodsudgydelsen paa Hellas Jordbund, og at Freden, som i saamange Aar har været forstyrret skal igien blive tilveiebragt. Greve Guilleminots Erklæring skal have været ganske uventet, det synes at han har faaet Jnstruktion om ubetinget at understøtte Hr. von Ribeaupierres Forslag, saasnart denne Minister først havde foredraget det for Porten. J Pera skal man for kort Tid siden ikke have troet, at et saadant fælles Skridt af de store Magter skulde finde Sted en destostørre Sensation har derfor den Russiske og Engelske Ambassadeurs Forhold frembragt, da det synes ikke at ville blive til en blot Demonstration. Derfor have ogsaa alle de udenlandske Ministre strax efter at Hr. von Ribeaupierre havde lagt denne Fremgangsmaade for Dagen, af sendt Depescher til deres Hoffer. Endnu den 24de havde Hr. Stratford Canning ikke faaet noget Svar paa sin indgiven Note til Porten. Og saa fra Odessa skrives under 5te Marts: at Hr. von Ribeaupierre har den 20de Februar havt en lang Conference med Reis-Effendi om de Græske Anliggender, hvorved ogsaa Præliminair=Artiklerne af Ackermann ere blevne bragte paa Bane; thi disse Artikler ere endnu ikke blevne publicerede i Moldau og Wallachiet og meget mindre blevne der exeqverede Den Østerrigske Jagttager beretter fra Constantinopel af 26de Februar hvorledes Hr. von Ribeaupierre ankom til Constantinopel den 11te, aflagde der Besøg hos det diplomatiske Corps og modtog Contrabesøg, lod den 14de sin Ankomst notificere for det Tyrkiske Ministerium, erholdt derpaa en Æresvagt af 3 af Storvezierens Chavasser, modtog den 15de et Besøg af det Tyrkiske Ministerium, og derpaa de sædvanlige Foræringer af Blomster, Confiturer og Frugter, besøgte den Græske Kirke i Per den 18de og holdt en venskabelig Conference med Reis-Effendi den 20de (men hvad der blev forhandlet om i denne Conference derom tier den Østerrigske Jagttager) Den 18de blev Storsultanen glædet ved en Prinses Fødsel, som nu er den anden Søn han har i Live. Denne Begivenhed blev forkyndet ved Herolder og 3 Kanon salver efter hinanden. Rigelige Gaver, bleve uddeelte til de Fattige den følgende Dag modtog Sultanen Lykønskninger af Ministrene og Rigets Stormænd, men de bleve frie for at yde de sædvanlige Presenter. - Tropprøvelserne, som formedelst det slette Veier have standset en Tid, have igien begyndt, hvorved man ogsaa saae nogle smaae Afdelinger af det nye regulaire Envallerie. Siden en nye Capudan Pascha er bleven udnævnet fortsættes Arbeiderne i Arsenalet med fordoblet Virksomhed. Man troer at Capudan Pascha skal i Aar ikke forlade Hovedsigden; men at Capudan Bey Tahir Pascha skal anføre Flaaden og de ved søge at vedligeholde en Forstaaelse med Jbrahim Pascha og hans Fader, ogsaa synes Ahmet Beys, en Søn af Redschid Effendi, Afsendelse til Ægypten at have Hensyn paa Paschaens Medvirknig ved det forestaaende Feldttog. Forresten meddeler den Østerrigske Jagttager Efterretninger af 7de Græske Aviser indtil den 10de Februar, som indeholder en Bekræftelse paa den mislykkede Expedition for at undsætte Acropolis. Derimod er Søeerpeditionen hidtil lykkedes. Den bestod 5 Krigsskibe og nogle Transportskibe under Hr. Hastings Commando paa det Græske Dampskib Karteria. Landtropperne udgjorde 2170 Mand, nemlig General Johan Notaras Corps og 520 Pbilhellenere; den Engelske Oberste Gordon dirigerede Expeditionen. Dampskibet løb ved Dagens Frembrud ind i Piræus begyndte at beskyde et befæstet Kloster og man ventede at det snart maatte overgive sig. De Portugisiske Rebellers Afvæbning i Spanien er bleven fuldført den 8de Marts, og en Coureer er passeret igiennem Paris for at bringe Efterretningen til London. Kongen har forviist Marqvien af Chaves til Palencia. Brigadeer Magesse skal, som Franske Blade fortælle, være bleven skudt af sine egne Tropper. De samme Blade ville ligeledes vide, at den Spanske Regiering tænker endnu bestandig paa Krig; men at der finder en skrækkelig Desertion Sted imellem dens Tropper. De Portugisiske Deputeredes Kamre have antaget Loven angaaende Dotationen til den Kongelige Familie med alle de Amendements som Pairernes Kammer har anbragt derved; ogsaa har det besluttet, at der skal oprettes paa offentlig Bekostning et Monument til Ære for Don Pedro, fordi han har gienoprettet Portugals Friehed. Pairernes Kammer har forkastet Greve, da Cunhas Forslag om at forlange af Regieringen Meddelelsen af de Grunde hvorfor de fangne Jnsurgentofficere og de øvrige af Marqvien af Chaves Medskyldige ikke ere blevne stillede for Retten. Overhovedet klager man over i England at den Portugisiske Regiering gaaer til Værks imod Rebellerne med alt for megen Moderation og Overbærelse. – Den Overeenskomst, som er afsluttet imellem Storbrittannien og Portugal indeholder i det Væsentlige, at Barakker, Qvartere, Hospitaler, Magaziner og Rationer, for det Brittiske Mandskab og Heste skulle være for Portugals Regning, at Castellerne St. Ju lige og Bugio blive besatte saalænge af Engelske Tropper indtil de for lade Landet; men at den Brittiske Regiering foruden Troppernes Underholdning ikke vil giøre nogen Pengefordring til den Pe tugisiske Regiering, som Erstatning for denne Expedition; men hvilket da ogsaa kan beragtes som en Subsidie, som i Forbindelse med det Deficit, som indtraf i Financerne i Fior vil, nøde Regieringen til at gjøre et nye Statslaan, hvilket ogsaa Bladet Times udtrykkelig siger at være i Værk. – Det er forresten høist mærkværdigt, at i denne Parlaments Session er der aldeles ikke blevet talt om Politik, hverken have Ministrene bragt den paa Vane, i hvor vigtig den end for Øieblikket er, eller nogen af Oppositionens Medlemmer have giort et Spørgsmaal desangaaende. J Underhuset blive Debatterne fortsatte og den nye Kornbil som nu synes at ville gaae igjennem med de foreslagne Forhøielser i Indførselstariffen. Landpartier er saa ivrigt for at faae disse Forhøielser indførte, at man har bemærket i Aar, at naar nogen af Modpartiet vilde tale derimod, saa have Landeierne ved at forene sig om at hoste, søgt at bevirke, at man ikke kunde høre hvad der blev talt, saa at Hr. Peel selv i Mødet den 12te Marts truede med at naar Hosten saaledes varede ved, saa maatte han andrage paa en Udsættelse i Forhandlingerne Uagtet disse Forhøielser af Tariffen vil Havren og Bygge, dog sikkert holde sig i Priis saasnart Jndførselen bliver friegivet; thi de ere fornærværende Tid dyre i England. Man læser ogsaa fra Hamborg under 30te Marts, at Bygget bliver der søgt, men at næsten intet bliver bragt til Torv, derimod er Hveden flau i Prisen. - Det Norske Financedepartement har i Drammen ladet sætte 8000 Tdr. Havre til Auction af Oplaget i Foraarsmagazinet i denne Stad.